**Λεξιλόγιο ενότητας 4**

**κάλλος**: ομορφιά

**καλλονή:** χαρακτηρισμός πολύ όμορφης γυναίκας (φράση: *εκπάγλου καλλονής*)

**καλοκαγαθία**: ο χαρακτήρας και η διαγωγή του ενάρετου ανθρώπου, η καλοσύνη

**καλλιεπής**: αυτός που μιλάει/γράφει ωραία: (**συνώνυμο**= ο ευφραδής)

**καλλιέπεια:** η ιδιότητα του να μιλάει και να γράφει κάποιος ωραία (**συνώνυμο:** ευφράδεια)

**καλλωπίζω**: ομορφαίνω την όψη **(συνώνυμα**= ευπρεπίζω, ομορφαίνω, εξωραϊζω)

**καλλίφωνος**: αυτός που έχει καλή φωνή (**αντίθετα:** κακόφωνος, παράφωνος)

**καλλιγραφία**: ο καλός γραφικός χαρακτήρας

**καλλιτεχνία:** το σύνολο των καλών τεχνών/ η καλλιτεχνική δημιουργία

**καλοδέχομαι:** υποδέχομαι κάποιον με προθυμία και ευγένεια/δέχομαι μια είδηση ή άποψη ευνοϊκά

**καλοθρεμμένος:** που έχει τραφεί καλά, πλούσια σε ποσότητα και με καλή ποιότητα/ παχουλός

**καλολογικός**: ο σχετικός με την καλολογία, την επιστήμη δηλαδή του ωραίου

**καλομαθαίνω:** συνηθίζω κάποιον σε έναν άνετο τρόπο ζωής, τον απαλλάσσω από δυσκολίες και υλικές ή ηθικές στερήσεις/συνηθίζω σε μια ζωή άνετη και ευχάριστη

**καλοπιάνω**: προσπαθώ να φανώ ευχάριστος σε κάποιον με πράξεις ή λόγια με απώτερο σκοπό να πετύχω κάτι

**καλόπιστος**

* αυτός που συνεννοείται χωρίς προκαταλήψεις, με καλές προθέσεις
* που γίνεται με ειλικρίνεια

**καλοπροαίρετος**: αυτός που χαρακτηρίζεται από καλές προθέσεις/ ο φιλικός

**καλορίζικος**: αυτός που έχει ή φέρνει καλή τύχη

**καλοπέραση**: άνετη και ευχάριστη ζωή, χωρίς στερήσεις

**καλλιμάρμαρος**: ο χτισμένος με ωραίο μάρμαρο